Муниципальное казенное дошкольное образовательное учреждение «Детский сад общеразвивающего вида «Чебурашка» с приоритетным художественно-эстетическим направлением.

**КОНСПЕКТ**

**ООД для детей среднего возраста**

**на тему:**

****

**Познавательное развитие**

**Составила: воспитатель**

**УмароваМаинаВисирпашаевна**

**2019 год**

**Цель**: сформировать у детей представление о значении хлеба.

**Задачи:**

Образовательные:

* закрепить знания детей о процессе выращивания хлеба;
* обратить внимание на содержание труда людей; закрепить название профессий - тракторист, комбайнер,
* хлебороб, мельник, пекарь;
* закрепить знания детей о хлебе, как о ценном пищевом продукте;
* формировать умения и навыки культуры еды.

Развивающие:

* развивать выразительность речи, память, внимание,
* логическое мышление, любознательность;
* способствовать формированию мыслительных операций.

Воспитательные:

* воспитывать у детей бережное отношение и уважение к хлебу, к труду хлеборобов.

**Методы и приемы:**

* наглядный – прием показа предметов, использование ИКТ;
* словесный – рассказ, художественное слово, объяснение;
* практический - анализ результатов;
* информативно – рецептивный - рассматривание;
* игровой – отгадывание загадки, дидактические игры.

**Материалы:** колосья, зерна, мука,хлебо - булочные изделии, сюжетные картинки, компьютер.

**Ход ООД:**

**Воспитатель:**

Рорч1ами, лъимал!

Жакъа нилъеца сундул х1акъалъулъ бицине бугеб лъазе ккани , дица т1амураб бицанк1оялъе жаваб кьезе ккола нужеца. Г1енеккея, нуж к1вар кьун.

«Ханжу буцун, цинги гирун,

Почониб лъун бежараб,

Тамахаб, ч1ег1ераб, хъах1аб»

Столалда носоца жиб къот1улеб.

 **(чед).**

**Воспитатель:**

 Бит1араб буго, лъимал, ц1одорал руго нуж! Гьеб ккола чед.

Нилъеца къойил щибаб кванида цадахъ кванала чед.

 Чед гьеч1они , квен т1аг1амабцин бук1унищ?

Киг1ан лъик1аб, т1аг1амаб, гьуинаб квен квананиги чед цадахъ гьеч1они, нилъ гьелда г1орц1уларо. Чадида гъорлъ бук1уна чорхое х1ажатаб витамин В . Чадица лъик1 х1алт1изарула нилъер бакьал, г1адазулнах щула гьабула.

**Гьоболлъухъ бач1уна «гурга» (воспитатель):**

«Дун буго гурга,гурга,

Цагъур лъухьун гьабураб,

Ханжу ц1алк1ун гьабураб

Бетарахьалда буцараб

Почониб лъун бежараб

Горда лъун ц1орозабураб».

**«Гурга»:**

- Вай, лъимал, дун кибе ккараб?

**Лъимал:** ясли-ахалде.

**«Гурга»:**

- Дун гирун унеб бук1ана, гьале нужехъе ккана.

**Воспитатель:**

-Мун нижехъе заманалда щун буго, жакъа нижеца бицине буго чадил х1акъалъулъ, дуе бокьилищ лъималазухъ г1енеккизе?

**«Гурга»:**

- Бокьила, ц1акъ бокьила.

**Воспитатель:**

- Лъимал, нужее бокьулищ чед, пираник1, пирог, гор, хинк1, хъухъанчед?

- Лъида лъалеб сундул гьабулеб чед, печенье, хинк1?

**Лъималазул жавабал**

**Воспитатель:**

 Рач1а , лъимал, нилъеца халгьабизин кинаб зах1матаб нухги тун, нилъер столалде щвараб бищун къиматаб ниг1мат, багьа хирияб бог1оллъи - чед.

 **«Гурга»:** - диеги ц1акъ бокьилаан, лъимал , дирго тарих лъазе.

- Рази ругищ лъимал нуж гьелда?

Слайд1.

Экраналда бихьизабила ролъул т1ор.

**Воспитатель:**

Лъида лъалеб гьаб щиб?

**Лъимер:**

 -Ролъул т1ор. Т1оралъул кисинир рахчун руго мугьал. Мугь ккола т1олабго жоялъул бет1ер, авал.

**Воспитатель:**

- Х1алч1ахъад! Ц1одор! Бит1ун бицунеб буго!

- Лъимал, нужеда цебе бугеб сурк1аялда жаниб бугеб щиб?

**Лъимал:** - ролъул мугьал.

**Воспитатель:**

- кодоре росун, хал гьабе гьел кинал ругел? Кьер кинаб бугеб?

**Лъимал:** - г1исинал, къвак1арал,меседил кьералъул, ц1вакарал.

**Воспитатель:** - Х1алч1ахъадал! Бакъул недегьал ч1орал!

- Щибаб могьода жаниб буго ч1ор, гьеб борч1изе ккани, хьон ракьулъе рехизе ккола.

 Слайд 2.

**Воспитатель:**

-Гьаб сураталда щиб нужеда бихьулеб?

-Хуриб т1орщел бекьизе лъица кумек гьабулеб?

**Лъимер:**

- Хур бекьула тракторалъ, хадуб хьон хьала.

-Трактор бачуна трактористас.

**Воспитатель:**

-Х1алч1ахъад! Бакараб чирахъ мун эбелалъул!

- Нилъер мугьазе щиб къвариг1унеб бижизе ккани?

**Лъимал:**

- Бакъуца канлъи кьола, ц1адаца лъим кьола.

Слайд3. Ролъул хур

**Воспитатель:**

- Бакъуца канлъи кьола, ракь хинлъизабула, ц1адаца хур лъалъала , нилъер могьол ч1ор к1удияб г1ола . Гьезулги ч1ах1иял жанир ц1урал т1орал лъугьуна.

Х1ухьбахъиялъул лазат.

Ракьулъе хьон бортана ,

Могьода т1ирщ к1анц1ана.

Ц1адаца ракь лъалъана,

Ч1ор к1одолъулеб бук1ана,

Бакъул канлъи- хинлъиялде ц1абуц1ана

Кват1ич1ого т1оралде гьеб сверана.

Слайд 4.

**Воспитатель:**

- Бижана нилъер ролъ, т1орода базе лъугьуна.

- Лъица кумек гьабулеб ролъ бак1аризе?

**Лъимал:**

- Комбайналъ.

 **Воспитатель:**

-Комбайналда х1алт1улев чиясда ц1ар щиб?

Лъимал:- комбайнер.

**Воспитатель:**

 Комбайналъ лъилъула т1ор хуриса, мугь ч1ехьола машинаялде.

 Машинаялъ ролъ щвезабула гьабихъе.

Слайд5.

Гьабигьанас ролъ ххенола, гьелъул лъугьуна ханжу.

Гьабихъ х1алт1улев чиясда щибилан нилъеца абулеб?

**Лъимал:** - Гьабигьан.

 ( Ханждал хал гьабизе т1амила.)

**Воспитатель:**

- Кинаб ханжу бугеб? (тамахаб, х1еренаб , хъах1аб, х1ург1адаб, щвазе бегьулеб).

Жавабал кьуразе рецц- бакъ гьабила.

Слайд 6.

**Воспитатель:** Гьанже нилъ ина пекарнялде

- Пекарнялда х1алт1улев чиясда ц1ар щиб?

Лъимал: - пекарь,корогьан.

**Воспитатель:**

- Корохъ щиб гьабулеб ханжуялъул?

**Лъимал:** - ханжу ц1алк1ун , г1ат буцун, корониб бежизе лъола.

**Х1ухьлае упражнение.**

«Киг1ан берцинаб мах1 бугеб чадил.»

Х1ухьел босила маг1арзухъан, мах1 сунт1ила ,киг1ан т1аг1амаб мах1 буго чадил:

К1алдисан къват1ибе биччала х1ухьел (ф-ф-ф-ф) гьаракьги гьабулаго.

(Лъимералъ ц1алила кеч1)

«Огь, баркаман, чадил мах1,

Мун чорхолъ бессулеб куц!

Чиясул рек!елъе мун

Лъугьун унеб бигьаго»

**Воспитатель:**

-К1вах1 тун г1емерал х1алт1ана г1адамал чед щвезе. Пекарнялдаса чед уна тукабазде бичизе, школалде , ясли- ахазде уна т1аг1амаб хинаб,тамахаб чед. Гьанже бокьанаг1ан чед босизе рес буго тукабаздаса. Цебе чед къанаг1ат гурони щолароан. Къоялъе цо кесек гурони кьолароан.

- Кваналеб мехалъ рич1ч1и г1одобе инабизе бегьилищ?

**Лъималазул жавабал.**

**Воспитатель:**

-Г1одобе араб рич1ч1и мерхьине бегьиларо, бак1арун х1анч1азе, х1айваназе базе ккола.

Чадил кесекалъул къимат гьабизе ккола.

- Кванан хут1аралда щиб гьабилеб?

**Лъималазул жавабал.**

**Воспитатель:**

- Чед ккола киналго кванил ниг1матазул бет1ер. Чадил адаб рехарав халкъалъеги рихуна.

-Лъимал, рак1алде щвезаре кинаб профессиялъул г1адамаз г1езабулеб чед.

**Лъимал:** тракторист, комбайнер, гьабигьан, корогьан, хурухъан.

Къокъабиккун лъималгун х1алт1и.

**Х1ай:** «Чед кинаб бук1унеб?» (цо къокъа лъималазул)

Гор гьабун лъималаз цоцахъе чед кьолаго абила кинаб гьеб бук1унеб.

Гьуинаб, т1аг1амаб, тамахаб, мах1 берцинаб, бух1араб, хинаб, хъах1аб ч1ег1ераб,

**Х1ай:** « Чадил гьарурал ниг1матал» (цоги къокъа)

Квер квалун кинаб чадил ниг1мат лъазе.

**Х1ай:** «Т1оцебе щиб, хадуб щиб?» (цо къокъаялъ)

(суратазул кумекалдалъун чед столалде щвезег1ан тараб нухлул тартиб ч1езабизе.)

**Воспитатель:**

- Ролъ г1езабизе хурухъанас кинал х1алт1аби гьарулел?

**Лъимал:** - Бекьула, хьала, лъилъула.

**Воспитатель:**

-Бог1оллъидул х1урмат ккве, г1ат1ал адаб рехуге!

Нужго г1орц1ун хут1араб рикъзи пасат гьабуге,

Гьеб квине кват1ич1ого кколеблъи лъай ригьдаго!

**«Гурга»:**

- Жакъа нужехъ г1енеккун, дида лъана ,лъимал, киг1ан г1емераб зах1мат бихьун, г1емерав чиясул г1ет1 т1ун , дун к1убабае бежизе щун бук1араб. Баркала нужееги. Нуж ругоан ц1акъ ц1одорал, г1акъилал лъимал . Дица нужее сайигъат гьарила гьуинал, т1аг1амал чадил ниг1матал. Дун т1адбуссина к1убабахъе. Нужее къо- мех лъик1! Жегиги баккила нужехъе гьоболлъухъ.

**Воспитатель:**

-Жакъа щиб, лъимал ,нужеда ц1ияб лъараб?

-Бищунго щиб нужее бокьараб?

-Чед г1езабизе бокьилищ нужее?

-Лъимал, корогьанлъун рахъун , буцуялъул нужеего хирияб ниг1мат гьабизе бокьилищ нужее?

 **Лъималазул жавабал.**

Воспитателалъ занятиялда жавабал кьурал, ва лъик1 х1алт1арал лъималазе рецц-бакъ гьабила, баянги

**Воспитатель:**

Диеги жакъасеб занятие ц1акъ бокьана, ва разиго хут1ана нужедаса киназдасаго. (Воспитателалъ занятиялда жавабал кьурал, ва лъик1 х1алт1арал лъималазе рецц-бакъ гьабила) . Хадусеб занятиялда х1албихьила нилъеца гургаги , печеньеги, горги гьабизе.